“Kafolat sugʻurta kompaniyasi” aksiyadorlik jamiyati faoliyatini takomillashtirish chora-tadbirlari toʻgʻrisida
(resolution, 2023-05-18)

Respublikada sugʻurta faoliyatini yanada takomillashtirish, xalqaro standartlar asosida aholi va tadbirkorlik subyektlari uchun sugʻurta xizmatlari koʻlamini oshirish, zamonaviy axborot-kommunikatsiya texnologiyalarini joriy etish, jismoniy va yuridik shaxslarning mulkiy manfaatlarini samarador sugʻurtalash tizimini yaratish, shuningdek, korporativ boshqaruvning zamonaviy usullarini joriy etish maqsadida: 1. Quyidagilar “Kafolat sugʻurta kompaniyasi” aksiyadorlik jamiyatining asosiy vazifalari va faoliyati yoʻnalishlari etib belgilansin: birinchi, yetkazilgan zarar, oʻt va baxtsiz hodisalardan garov hamda lizing obyektlarini sugʻurtalash yoʻli orqali tadbirkorlik subyektlarini himoya qilish sugʻurtalarini taqdim etish, shuningdek, mulkni, yoʻldagi uskunalar va tovarlarni sugʻurtalash hamda tadbirkorlik faoliyatini barcha tavakkalchiliklardan sugʻurtalash; ikkinchi, sanoat korxonalarini va iqtisodiyot tarmoqlaridagi qurilish obyektlarini barcha xavf-xatarlardan kompleks sugʻurtalashni taʼminlash; uchinchi, hududlarni ijtimoiy-iqtisodiy rivojlantirish davlat dasturlari doirasida yuridik va jismoniy shaxslarga sugʻurta himoyasini taqdim etish, “Mahalla”, “Nuroniy” jamgʻarmalari va Oʻzbekiston yoshlar ittifoqi bilan birgalikda sugʻurta xizmatlarining keng koʻlamini taqdim etish uchun respublikaning barcha hududlari aholisi qamrab olinishini kengaytirish; toʻrtinchi, aholini shaxsiy sugʻurtalash boʻyicha, shu jumladan, infeksiya orqali yuqadigan kasalliklardan sugʻurtalash boʻyicha sugʻurta himoyasini taʼminlash; beshinchi, yoshlar uchun uylar qurish boʻyicha dasturlarga muvofiq uy-joyni sugʻurtalashni amalga oshirish; oltinchi, yangi investitsiyaviy sugʻurta mahsulotlarini yaratish orqali sugʻurta faoliyatini kengaytirish; yettinchi, zamonaviy axborot texnologiyalardan foydalangan xolda virtual ofislar va sugʻurta xizmatlari sotishning yangi kanallarini yaratish, onlayn toʻlash imkoniyatlari orqali internet-magazinlardan foydalangan xolda jahon Internet tizimidan foydalangan holda sugʻurta xizmatlari sotishni rivojlantirish; sakkizinchi, aholiga sugʻurta xizmatlarini koʻrsatish uchun Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi bilan birgalikda koʻchmas mulk obyektlari toʻgʻrisidagi axborot almashinuvini avtomatlashtirish mexanizmlarini joriy etish; toʻqqizinchi, sugʻurtalash va qaytadan sugʻurtalash sohasida xalqaro tashkilotlar bilan hamkorlik qilish. oʻninchi, barcha turdagi kreditlarning qaytarilmasligi xatarlarini sugʻurtalash (kredit va lizing operatsiyalari boʻyicha tadbirkorlik xatarini sugʻurtalash) shartnomalari boʻyicha kichik biznes va tadbirkorlik subyektlariga sugʻurta xizmatlarini koʻrsatish. 2. Oʻzbekiston Respublikasi Moliya vazirligi va “Kafolat sugʻurta kompaniyasi” aksiyadorlik jamiyatining “Kafolat sugʻurta kompaniyasi” aksiyadorlik jamiyati tizimida: respublika hududlarida boʻlinmalarni tashkil etgan holda masʼuliyati cheklangan jamiyat shaklida hayotni sugʻurtalash boʻyicha ixtisoslashtirilgan tashkilotlarni; tibbiyot sugʻurtasi, texnik va yuridik assistans boʻyicha xizmatlar koʻrsatadigan assistans tashkilotlarini tashkil qilish toʻgʻrisidagi taklifiga rozilik berilsin. 3. Quyidagilar: 2017-2018-yillarda “Kafolat sugʻurta kompaniyasi” aksiyadorlik jamiyatini yanada rivojlantirish dasturi 1-ilovaga muvofiq; 4. “Kafolat sugʻurta kompaniyasi” aksiyadorlik jamiyati boshqaruvi raisi zimmasiga “Kafolat sugʻurta kompaniyasi” aksiyadorlik jamiyatiga yuklatilgan vazifa va faoliyat yoʻnalishlarini sifatli va toʻliq hajmda amalga oshirilishini taʼminlash hamda mazkur qaror bilan maʼqullangan Dasturda belgilangan chora-tadbirlarni koʻrsatilgan muddatlarda bajarish yuzasidan shaxsiy javobgarlik yuklansin. 5. “Kafolat sugʻurta kompaniyasi” aksiyadorlik jamiyati: Oʻzbekiston Respublikasi Savdo-sanoat palatasi bilan birgalikda Oʻzbekiston Respublikasi Savdo-sanoat palatasining tuman (shahar) boʻlimlari qoshida doimiy asosda tadbirkorlik subyektlariga sugʻurta polislarini sotish punktlarini tashkil etsin; Oʻzbekiston Respublikasi Favqulodda vaziyatlar vazirligi bilan birgalikda seysmik xavfga ega, suv toshqini vujudga kelishi mumkin boʻlgan hamda sel xavf-xatarlari boʻlgan hududlardagi inshootlar, uy-joy, fuqarolarning shaxsiy mulklari, ishlab chiqarish va ijtimoiy ahamiyatga ega obyektlarini sugʻurtalashni, shuningdek, aholi va tashkilotlar oʻrtasida sugʻurtalash imtiyozlari toʻgʻrisida tushuntirish ishlari olib borilishini amalga oshirsin. 6. Oʻzbekiston Milliy teleradiokompaniyasi va Oʻzbekiston Milliy axborot agentligi sugʻurtaning maqsadlari, vazifalari, shuningdek, ahamiyatini aholi oʻrtasida Internet tarmogʻini hisobga olgan holda bosma va elektron ommaviy axborot vositalari orqali keng yoritilishini taʼminlasin. 7. Quyidagilar: Vazirlar Mahkamasining “Kafolat” davlat-aksiyadorlik sugʻurta kompaniyasini tashkil etish toʻgʻrisida” 1997-yil 14-martdagi 144-sonli qarori; Vazirlar Mahkamasining “Sugʻurta xizmatlari bozorini yanada rivojlantirish chora-tadbirlari toʻgʻrisida” 2002-yil 27-noyabrdagi 413-sonli qarori 3-ilovasining IX bandi (Oʻzbekiston Respublikasi QT, 2002-yil, 11-son, 72-bet) oʻz kuchini yoʻqotgan deb hisoblansin. 8. “Kafolat sugʻurta kompaniyasi” aksiyadorlik jamiyati Oʻzbekiston Respublikasi Adliya vazirligi hamda boshqa manfaatdor vazirliklar va idoralar bilan birgalikda bir oy muddatda qonunchilikka ushbu qarordan kelib chiqadigan oʻzgartish va qoʻshimchalar toʻgʻrisidagi takliflarni Oʻzbekiston Respublikasi Vazirlar Mahkamasiga kiritsin. 9. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov hamda Oʻzbekiston Respublikasi moliya vaziri B.A. Xodjayev zimmasiga yuklansin. T/r Chora-tadbirlarning nomlanishi Amalga oshirish shakli Ijro muddati I. SUGʻURTA FAOLIYATINI TAKOMILLASHTIRISH 1. Iqtisodiyotning barcha tarmoqlarida sanoat korxonalari va qurilish obyektlarini barcha xatarlardan kompleks sugʻurtalashni taʼminlash maqsadida sugʻurta operatsiyalarini amalga oshirish boʻyicha zamonaviy talablar va xalqaro standartlarga javob beradigan yangi innovatsion sugʻurta mahsulotlari va maxsus dasturlar yaratish. Maxsus sugʻurta mahsulotlari 2017-2018-yillar 2. Tibbiyot sugʻurtasi, texnik va yuridik assistans boʻyicha xizmatlar koʻrsatuvchi assistans tashkilotini tashkil etish. Assistans tashkilotini tashkil etish 2018-yil II chorak 3. Respublika hududlarida boʻlinmalarini ochgan holda masʼuliyati cheklangan jamiyat shaklida hayotni sugʻurtalash boʻyicha ixtisoslashtirilgan tashkilot tashkil etish. Sugʻurta tashkilotini tashkil etish 2018-yil IV chorak 4. Aksiyadorlik jamiyatlari menejerlari, shifokorlar, loyiha va qurilish tashkilotlari va boshqalarning masʼuliyatini sugʻurtalash qoidalarini ishlab chiqish. Namunaviy qoidalar 2018-yil III chorak 5. Yoshlar uchun uylar qurish dasturlariga muvofiq uy-joylarni sugʻurtalashni amalga oshirish. Sugʻurtalash shartnomalarini tuzish 2017-2018-yillar 6. Shartnoma asosida sugʻurta bozorining ixtisoslashtirilgan professional ishtirokchilarini, boshqa mutaxassislarni (shifokorlar, ekspertlar, yuristlar va boshqalar) jalb etish va autsorsing ishlarini davom ettirish. Hamkorlik toʻgʻrisida tegishli shartnomalarni tuzish 2017-2018-yillar 7. 2017-2018-yillar davrida sugʻurta xizmatlari hajmini 1,5 barobarga oshirish. Chora-tadbirlar kompleksi 2018-yil IV chorak 8. 2017-2018-yillarda aktivlarning oʻsishini 1,3 barobarga yetkazgan holda ularni oshirish. Chora-tadbirlar kompleksi 2018-yil IV chorak 9. “Kafolat sugʻurta kompaniyasi” AJ tomonidan taklif etiladigan sugʻurtalash va xizmatlar afzalliklari toʻgʻrisida ommaviy axborot vositalarida keng yoritilishini tashkillashtirish. Chora-tadbirlar kompleksi 2017-2018-yillar II. XALQARO HAMKORLIKNI RIVOJLANTIRISH 10. Jamiyatning sugʻurta portfelini diversifikatsiya qilish va samarali boshqarish maqsadida sugʻurtalash va qayta sugʻurtalash sohasida xalqaro tashkilotlar bilan hamkorlik qilish, toʻlov qobiliyatiga boʻlgan zarur talablarga rioya qilish hamda taqdim etilayotgan sugʻurta va qayta sugʻurtalash xizmatlarining yuqori sifatini ushlab turish. Hamkorlik toʻgʻrisida tegishli shartnomalarni tuzish 2017-2018-yillar 11. Jahon sugʻurta hamjamiyatibilan integratsiyalashuv. Yetakchi xorijiy sugʻurta va qayta sugʻurtalash kompaniyalari bilan hamkorlik toʻgʻrisida shartnomalar tuzish. Hamkorlik toʻgʻrisida shartnomalar tuzish 2018-yil III chorak 12. Xalqaro reyting baholarini olish uchun xalqaro normalar, mezonlar va standartlarni joriy etish, xalqaro auditni oʻtkazish va ISO sifat menejmenti tizimini qoʻllab borish. Shartnomalar tuzish 2018-yil IV chorak III. FAOLIYAT SAMARADORLIGINI BAHOLASH 13. Mustaqil ekspertlar tomonidan korporativ boshqaruv tizimini har chorakda baholab borish. Baholash toʻgʻrisida hisobot Har chorakda 14. Faoliyat samaradorligini baholash mezonlarini (KPI) takomillashtirish. Jamiyatning biznes-rejasiga oʻzgartirishlar kiritish 2018-yil I chorak 15. Jamiyat boʻlinmalarining faoliyatini takomillashtirish maqsadida ularni tezkor tahlil qilish. Tahliliy maʼlumot 2017-yil IV chorak IV. KORPORATIV BOSHQARISH TIZIMINI TAKOMILLASHTIRISH 16. Jamiyatning minoritar aksiyadorlari qoʻmitasini tashkil etish Aksiyadorlarning umumiy yigʻilishi qarori 2018-yil II chorak 17. Xatar-menejmenti, audit, kadrlar va mukofotlar masalalari boʻyicha jamiyatning kuzatuv kengashi huzurida turdosh qoʻmitalar tashkil etish. Aksiyadorlarning umumiy yigʻilishi qarori 2017-yil IV chorak 18. Korporativ boshqaruv Kodeksi talablarini joriy etish va unga rioya qilish. Chora-tadbirlar kompleksi 2017-yil IV chorak 19. Jamiyatning veb-saytini yanada takomillashtirish. Veb-saytni takomillashtirish 2017-yil IV chorak V. NR-MENEJMENTI SAMARADORLIGINI OSHIRISH 20. Jamiyat boshqaruvi soni va tuzilmasini maqbullashtirish. Shtat jadvaliga oʻzgartirishlar kiritish 2017-yil III chorak 21. Jamiyatning yuqori va oʻrta boʻgʻini menejerlarini korporativ menejment va biznes-jarayonlarini boshqarish boʻyicha kurslarda, shu jumladan xorijda oʻqitish. Chora-tadbirlar kompleksi 2018-yil I chorak 22. Asosan masofaviy turib seminar-treninglar oʻtkazish (videokonferensiyalar, testlar, oʻqitish). Seminar va treninglar tashkil etish 2017-2018-yillar 23. Sugʻurta tarmogʻi uchun mutaxassislarni tayyorlash boʻyicha respublikaning oliy taʼlim muassasalari bilan birgalikda ish olib borish. Chora-tadbirlar kompleksi 2018-yil II chorak VI. ZAMONAVIY AXBOROT-KOMMUNIKATSIYA TEXNOLOGIYALARINI JORIY ETISH 24. Mahalliy va xalqaro toʻlov tizimlari orqali onlayn toʻlovni amalga oshirish imkoniyati bilan koʻptilli internet-magazinini qoʻllagan holda butunjahon Internet tarmogʻi orqali sugʻurtalash xizmatlari realizatsiyasini rivojlantirish. Chora-tadbirlar kompleksi 2017-yil IV chorak 25. Zamonaviy axborot texnologiyalaridan foydalangan holda sugʻurta xizmatlarini realizatsiya qilishning virtual ofis va yangi kanallarini yaratish. Chora-tadbirlar kompleksi 2017-yil IV chorak 26. Moliya operatsiyalarining toʻliqligi va oʻz vaqtida amalga oshirilayotganligi ustidan nazoratni kuchaytirish. Chora-tadbirlar kompleksi 2017-yil IV chorak